Ramil Usubovun müraciəti yayıldı – Kanal32\nSabiq daxili işlər naziri, Azərbaycan Respublikasının Prezidenti yanında Təhlükəsizlik Şurasının katibi Ramil Usubov Daxili İşlər Nazirliyinin şəxsi heyətinə müraciət edib.\nKanal32.info-nun xəbərinə görə, müraciətdə deyilir:\nFəxr edirəm ki, respublikamızda əmin-amanlığın, sabitliyin bərqərar olunmasında nazir kimi mənə hər zaman yardımçı oldunuz, cəmiyyətdə polisin və Daxili Qoşunların nüfuzunun yüksəlməsi üçün səy və bacarığınızı əsirgəmədiniz. Gecəli-gündüzlü, yorulmaz və fədakar xidmətiniz daxili işlər orqanlarına xalqımız qarşısında şərəf və başıucalıq gətirdi. Bütün bunlara görə Sizin hər birinizə dərin təşəkkürümü bildirir, möhkəm can sağlığı, ailə səadəti, Azərbaycan Respublikasına xidmətdə yeni-yeni uğurlar arzulayıram”.\nƏli Nağıyev DTX-nin rəisi təyin edilib


Azərbaycan Xəzərin neftlə çirklənməsi ilə mübarizə üzrə protokolu ratifikasiya edəcək\n8 Dekabr 2012 09:49 (UTC+04:00)\nAzərbaycan "Xəzər dənizinin dəniz ətraf mühitinin mühafizəsi haqqında" Çərçivə Konvensiyasının "Neftlə çirklənmə halları ilə mübarizədə regional hazırlıq, cavab tədbirləri və əməkdaşlıq haqqında" Protokolu ratifikasiya edəcək.\nMilli Məclisdən Trend-ə verilən məlumata görə, bununla bağlı qanun layihəsi parlamentin Təbii ehtiyatlar, energetika və ekologiya komitəsinin iclasında müzakirə olunaraq plenar iclasa tövsiyə olunub.\nQeyd edək ki, 2011-ci il avqustun 12-də Qazaxıstanın Aktau şəhərində imzalanmış bu protokolun məqsədi Xəzər dənizini, eləcə də torpağı neftlə çirklənmədən qorumaqdır.\nMilli Məclis sədrinin müavini, komitənin sədri Valeh Ələsgərov iclasda bildirib ki, sənəddə çirklənmə təhlükələrinə hazırlıq, cavab tədbirləri və bu sahədə birgə əməkdaşlıq üçün regional tədbirlər öz əksini tapıb.\nBu protokolu bütün Xəzəryanı ölkələr imzalayıb. Bu sənədə əsasən, razılığa gələn tərəflər neftlə çirklənmə hallarına qarşı bütün lazımi işləri həyata keçirəcəklər. Qeyd edilib ki, protokolun həyata keçirilməsi məqsədilə bu problemlə mübarizədə regional əməkdaşlıq üzrə plan hazırlanacaq.


Azərbaycanda sevgilisi ilə görüşdüyü yerdə atasını öldürən 25 yaşlı qız gəlin imiş\nGöygöl rayonunda baş verən bıçaqlanma hadisəsində yeni faktlar ortaya çıxıb. Çaykənd icra nümayəndəsi Eşqin Ocaqverdiyevin -a verdiyi məlumata görə, 49 yaşlı Budaq Abdullayev kənddəki evində yaşamırmış:. "Hadisə ba\nAzərbaycanda hər kişiyə neçə qadın düşür? - Statistika\nAzərbaycanda hər 100 kişiyə 1009 qadın düşür. Azərbaycan əhalisinin sayı ilin əvvəlindən 73 min nəfər və ya 0,8% artaraq bu il sentyabr ayının 1-i vəziyyətinə 9 milyon 66 min nəfərə çatıb. Dövlət Statistika Komitəsinin məlumatın\n"Xəzər" televizyasinda "Ləziz dad" proqramının aparıcısı olan Ağakərim Şamidzadə özünə toy etməyə hazırlaşır. -a istinadla xəbər verir ki, bu barədə "Hər şey daxil" verilişində məlumat verilib\n"İstəmirəm ki, hansısa deputat məni "saxlasın" - FOTO\ngənc müğənni Nərminə Hüseynovanın (Mina) qafqazinfo-ya müsahibəsini təqdim edir:. - Üç ildir ki, müğənni kimi fəaliyyət göstərmirsiz, şou arenasından uzaqlaşmısız. Getmə səbəbiniz nədir?. - Mən üç il əvvəl filmə çəkilməy\nƏhalinin DİQQƏTİNƏ! YENİ QƏRAR! Azərbaycanda bunun qiyməti bu gündən BAHALAŞDI\nAzərbaycanda "A-98 Super" markalı benzinin qiyməti bahalaşıb. -a istinadən bildirir ki, "A-98 Super" benzinin qiyməti 10 qəpik bahalaşaraq, 1,2 manatdan 1,3 manata yüksəlib. Qeyd edək ki, ötən aylard\nAzərbaycanın eks müdafiə naziri avtobusda - FOTO\nAzərbaycanın eks müdafiə naziri Rəhim Qazıyev ictimai nəqliyyatdan istifadə edib. xəbər verir ki, bu haqda məlumat verən şəxsin sözlərinə görə, Rəhim Qazıyev 29 nömrəli avtobusdan istifadə edib. O, hətta avtobusun oturacağınd\nHamı bilir ki, qoz çox faydalı məhsuldur. Xalq təbabətində qozun ləpələri, yarpaqları, arakəsmələri, qoz ağacının qabığı müxtəlif xəstəliklər və pozulmalar zamanı uğurla müalicə olunur. Kal yaşıl qoz çox qiymətli müalicəl\npraktik məsləhətlər melumatlari 2020, praktik məsləhətlər haqqinda melumat , praktik məsləhətlər xeberleri, praktik məsləhətlər haqqinda ətraflı xanim.az saytında öyrənə bilərsiz\nsonxeber.az sonxeberler.az geyim və ayaqqabılar sade makiyaj sekilleri yay geyimləri 2020 buruq saclara qulluq cinsi mövzular dirnaq maskasi analiq məktəbi kosmetika okle.az baliq tutdum tilovla


2011-08-30, 8:14 AM\nOTUZ YEDDİNCİ DƏRS\nHƏZRƏT MUSA (Ə)\nTƏVƏLLÜDÜ VƏ UŞAQLIQ İLLƏRİ\nHəzrət Musa (ə) eramızdan əvvəl 1200-1300-cü illərdə Misirdə hökmranlıq edən Fir’on Ramsəsin zamanında dünyaya gəlmişdir. O, elə bir dövrdə doğulmuşdur ki, Fir’onun göstərişi ilə Bəni-İsrailin oğlan uşaqlarının qətlə yetirilməsi adi hal almışdı. Deyilənlərə görə, bu qətillərin əsas səbəbi ibrani cəmiyyətinin sür’ətlə çoxalması və qibtilərin, ibrilərin onlardan üstün olacağından ehtiyatlanması olmuşdur. Bu barədə verilən digər bir ehtimal da bundan ibarətdir ki, Fir’ona kahinlər, münəccimlər və sehrkarlar vasitəsi ilə xəbər verilmişdi ki, o ildə (Musanın təvəllüdü ilində) Bəni-İsrail qövmü arasında bir oğlan uşağı dünyaya gələcəkdir ki, fir’onçuların hakimiyyətinə və qibtilərin səltənətinə son qoyacaqdır.\nQeyd olunan ehtimalların hər biri düzgün ola bilər. Ümumiyyətlə, o ildə Fir’on göstəriş vermişdi ki, Bəni-İsrail qadınları hamilə olmamalıdır; hamilə olduqları təqdirdə, uşaqları ana bətnində ikən öldürülməlidir. Əgər övladları dünyaya gələrsə və oğlan uşağı olarsa, yerindəcə məhv edilməlidir. Bu göstərişi icra etmək üçün çoxlu məxfi mə’mur və casuslar tə’yin edilmişdi. Belə bir şəraitdə lavi tayfasından, İmranın Yokabid adlı arvadından bir oğlan uşağı dünyaya gəldi ki, onu sonralar Musa adlandırdılar. Musa - sudan tutulan mənasını daşıyır.\nMusanın anası üç ay ərzində övladını gizli şəkildə böyütmüş və ona süd vermişdi. Amma həmişə onun öldürüləcəyindən qorxurdu. Qur’ani-Kərimdə Allah-taala bu barədə belə buyurur:\n«Biz Musanın anasına (ilahi yolu ilə, yaxud rö’yada): «Musanı əmizdir; elə ki ondan ötrü qorxdun, onu dəryaya (Nil çayına) at. (Uşağın suda boğulacağından) qorxma və (ayrılığına da) kədərlənmə. Biz onu sənə qaytaracaq, özünü də (şəriət sahibi olan) peyğəmbərlərdən edəcəyik!» - deyə bildirdik. (Qəsəs-7.)\n«Anana vəhy edilməsi lazım olanı vəhy etdiyimiz zaman.\n(O zaman ki, mən anana buyurmuşdum): «Musanı bir sandığa qoyub çaya (Nilə) at. Qoy çay onu sahilə çıxartsın və Mənə də, ona da düşmən olan birisi (Fir’on) onu (sudan tapıb) götürsün. (Ya Musa!) Gözümün qabağında boya-başa çatdırılasan deyə, öz tərəfimdən (insanların ürəklərində) sənə bir sevgi yaratdım. Elə etdim ki, Fir’on özü, arvadı Asiyə və ətrafındakıların hamısı səni sevdi.)»(Taha-38-39.)\nMusanın anası Fir’on mə’murlarının və cəlladlarının qorxusundan, bu ilahi vəhyə və ilhama əməl edərək, Musanı içərisini qırla örtdüyü bir sandığa qoyub Nil çayına buraxdı.\nQur’ani-Kərimin «Qəsəs» surəsinin 8-9-cu ayələrində həmin hadisə belə bəyan edilir:\n«Fir’onun adamları axırda özlərinə düşmən kəsiləcək və başlarına bəla olacaq Musanı (içində olduğu sandıqla birlikdə) götürüb gəldilər. Həqiqətən Fir’on, Haman və onların əsgərləri günahkar idilər.\nFir’onun həyat yoldaşı (Asiyə) dedi: «Bu uşaq mənim də sənin də göz bəbəyimiz olsun, bəlkə də, o böyüyəndə bizə bir fayda verər, yaxud da onu oğulluğa götürərik!» Onlar işin nə yerdə olduğunu bilmirdilər.»\nSabahısı gün qəm-qüssəyə qərq olmuş ana həddindən artıq narahat idi; Musanın bacısını göndərdi ki, ondan bir xəbər gətirsin. O, uzaqdan-uzağa Musanı tanıdı. Lakin Fir’onun ətrafındakılar onu tanımadılar.\nSonra Allah-taala bütün qadınların südünü Musaya haram etdi; belə ki, Musa onların heç birinin döşünü ağzına almadı. Hadisənin şahidi olan Musanın bacısı dedi:\n«...Musanın bacısı Fir’on əhlinə belə dedi: «Sizin adınızdan (o uşağa) zamin olub yaxşı baxacaq və ona qarşı xeyirxah olacaq ev adamlarını sizə nişan verimmi?» (Qəsəs-12.)\nFir’onun həyat yoldaşı bunu qəbul etdi. Musanın bacısı xəbəri anasına çatdırdı. O, Fir’onun qəsrinə gəlib övladını qucağına aldıqda, Musa anasının döşünü alıb süd yeməyə başladı. Fir’onun həyat yoldaşı çox sevindi və Musanı öz anasına qaytardı ki, onu böyütsün və vaxtaşırı onu görmək üçün qəsrə gətirsin. Allah-taala Musaya xitabən belə buyurur:\n«...Artıq (salamat qalmağına görə) gözü aydın olsun və kədərlənməsin deyə, səni anana qaytardıq.» (Taha-40.)\nMusanın südəmərlik dövrü belə bir şəraitdə keçdi. Sonra onu Fir’onun qəsrinə qaytardılar; uzun illər orada yaşayıb boya-başa çatdı.\nCAVANLIĞI VƏ AİLƏ QURMASI\nMusa (ə) cavanlıq dövründə bir gün Misir əhalisindən xəbərsiz şəhərə daxil oldu. Şəhərin bir yerində iki nəfərin bir-birilə dava etdiyini gördü. Onlardan biri Bəni-İsraildən, digəri isə Musanın düşmənlərindən idi. Bəni-İsraildən olan şəxs Musadan kömək istədi; Musa onun köməyinə tələsdi və ona elə bir güclü zərbə vurdu ki, həmin şəxs yıxılıb öldü. Musa (ə) qorxuya düşdü və düşməndən ehtiyatlanmağa başladı ki, qətl işinə görə tutub onu öldürməsinlər. Bəni-İsraildən olan həmin kişi yenidən Musanı köməyə çağırdı. Musa onu vurmaq istəyəndə Fir’onun qəbiləsindən olan qibti kişi dedi: "Məni də dünənki kişi kimi vurub öldürmək istəyirsənmi?” Musa başa düşdü ki, hamı onun qatil olduğunu anlamışdır. Bu zaman bir kişi gəlib dedi: "Fir’onun ətrafındakılar şura təşkil edərək, səni qətlə yetirmək qərarına gəliblər. Tez bir zamanda şəhərdən çıx. Musa bunu qəbul etdi və canını qorumaq üçün Misiri tərk etdi; Mədyən şəhərinə doğru yola düşdü. Mədyən şəhərinin kənarında bir quyu vardı; camaat oradan həm qoyunlarını suvarmaq üçün və həm də özləri istifadə edirdilər. Musa həmin quyunun yanında istirahət etdiyi zaman görür ki, camaat su çıxarmaq üçün izdiham yaratmışlar; suyun kənarında iki qız uşağı da dayanmışdı. Musa onlardan soruşdu: "Burada nə edirsiniz?” Dedilər: "Buraya qoyunlarımızı suvarmaq üçün gəlmişik; gözləyirik ki, camaat qayıtsın, ara sakitləşsin və biz də irəli gedək. Atamız qoca kişidir, ona görə də bu işi biz özümüz görürük.”\nMusa irəli gəlib qızların qoyunlarını suvardı və istirahət üçün kölgəyə çəkildi; bu zaman Allahdan kömək və yardım istədi.\nMusa istirahətə məşğul olduğu zaman gördü ki, o qızlardan biri tam həya və vüqarla qayıdıb dedi: "Atamız istəyir ki, qoyunlarımızı suvardığına görə sənə mükafat versin.” Musa onların atasının yanına gəldikdə - yə’ni, həzrət Şüeybin yanına – başına gələn əhvalatı nəql etdi.” Şüeyb (ə) da ona toxtaqlıq verib dedi: "Mən iki qızımdan birini sənə ərə vermək istəyirəm və sən də əvəzində (mehriyyə olaraq) səkkiz il (əgər istəsən on il) işlərimdə mənə yardımçı olarsan.”\nMusa bu işi böyük məmuniyyətlə qəbul etdi və on il Şüeyb (ə)-ın yanında xidmətçi oldu.(Qur’ani-kərim, Qəsəs surəsi 15-28-ci ayələr.)\nMusa (ə)-ın Şüeybə on illik xidmət vaxtı sona çatdıqdan sonra öz ailəsini götürüb ana vətəninə qayıtmaq fikrinə düşdü; bu məqsədlə Tur dağına tərəf yollandı. Tur dağına yaxınlaşan zaman dağdan şö’lənən bir od gördü. Həyat yoldaşına dedi: "Sən burada qal, mən baxım görüm orada şölənən od nədir?! Bəlkə ondan bir az gətirim, yaxud onun nə olduğunu öyrənim?\nLakin Eymən vadisinə çatanda, o mübarək vadiyə yetişdikdə müqəddəs ağacdan belə bir səda eşitdi:\n"Ey Musa! Mənəm yeganə olan Allah, aləmlərin Pərvərdigarı!”\nQeybdən gələn həmin səs Musaya əsanı yerə atmağı əmr etdi! Musa əsasını yerə atdıqda dəhşətli bir əjdahaya çevrildi ki, hər tərəfə hərəkət edirdi. Sonra Allah-taala ona xitabən buyurdu: "Qorxma, onu tut! Əvvəlki halına qayıdacaqdır.”\nSonra Allah-taala ona əlini qoltuğuna salıb çıxarmağı əmr etdi. Bu zaman o, əlinin çıraq kimi parladığını gördü.\nAllah-taala iki mö’cüzəni Musanın ixtiyarına verdikdən sonra, onun peyğəmbərliyə seçildiyini buyurdu. Daha sonra ona tüğyançılıq yolunu tutan Fir’ona doğru getməsini əmr etdi. Musa Allahdan səbr, hövsələ, işlərdə asanlıq və dilindəki düyünlərin götürülməsini istədi. Həmçinin qardaşı Harunu ona vəzir və köməkçi tə’yin etməsini istədi. Allah-taala Musanın istəklərini qəbul etdi. Bu dəfə Musa və Harun birlikdə Fir’onun yanına getmək istədilər. Çünki o, tüğyançılıq edirdi.\n«Onunla yumşaq danışın. Bəlkə, öyüd-nəsihət qəbul etsin, yaxud (Rəbbindən) qorxsun!» (Taha-44.)\n1. Fir’onun ətrafındakılar Musanın qoyulduğu sandığı tapdıqda nə etdilər?\n2. Həzrət Musa hansı şəraitdə anasına qaytarıldı?\n3. Həzrət Musa necə oldu ki, Şüeybin kürəkəni oldu?\n4. Həzrət Musa nə vaxt və necə peyğəmbərliyə seçildi?\n5. Həzrət Musanın mö’cüzələri hansılardır?\n6. Həzrət Musanın ilk peyğəmbərlik vəzifəsi nə idi?


Uşaqlar oruc tutmalıdırmı? - Həkim MƏSLƏHƏTİ - Medianews\nKeçmiş məmurun qızı vətəndaşı təhqir etdi – FOTOLAR -(3628)\nErmənistan Prezidentinin oğlu ərə getdi – FOTO -(2544)\nİzzət Bağırova görə aparıcı Nanəyə töhmət verilib — İLGİNC SƏBƏB -(2467)\nArvadını 5-ci mərtəbədən atan Ramiz Taxveli barədə QƏRAR VERİLDİ -(1416)\nSahibə Qafarova icra başçısının oğlunu işdən çıxardı -(1407)\nMahmudovun ailəsinə miras qoyan Aslan Aşurov kimdir? -(4602)\nRoza Zərgərlinin aktyor oğlu Corc: “Uşaq olsam da, intim səhnələrə çəkilmişəm” – MÜSAHİBƏ -(4037)\nİş adamının maşını gülləbaran edildi, sürücü öldü – VİDEO -(3395)\nUşaqlar oruc tutmalıdırmı? – Həkim MƏSLƏHƏTİ\nNəşr edilib: 2019/05/06 11:47 Rubrika: Cəmiyyət Baxış sayı: 205 Müəllif: Turan\n“Bu sözü deyəndə dindarlar hücuma keçir, hətta məni söyürlər”\n“Böyüyən orqanizm heç nədən korluq çəkməməlidir. Lazımi qidaları vaxtında və ölçüsündə qəbul etməlidir”\nPediatr Vaqif Qarayev Ramazan ayının başlanması ilə bağlı valideynlərə xəbərdarlıq edib. Feysbuk səhifəsində paylaşım edən həkim bunları yazıb:\n“QMİ Ramazan ayının başlanması ilə bağlı fətva verib… yenə təkrar etmək məcburiyyətindəyik — uşaqlar oruc tutmasa yaxşıdır, səhhətlərinə ziyanlıdı. Hər il görürük, “özü istəyir” arqumenti ilə özünüzü aldatmayın, ona qalsa bütün istəklərinə əməl etməlisiniz, amma etmirsiniz axı… Yerli-yersiz kifayət qədər qadağalar qoyursunuz. Unutmayaq, uşaq orqanizmi aclığa dözmür”.\nPediatrın xəbərdarlığına şərh yazan sosial şəbəkə istifadəçisi Dilqəm Şabanlı da uşaqların oruc tutmağının ağır fəsadlara gətirib çıxaracağını yazıb:\n— Xüsusən yay günlərində susuz qalmaq uşaq beyni üçün geridönməz dəyişikliklərə səbəb ola bilər. Elə böyüklər üçün də. Mənim bir tanıdığım var, hər orucluqdan sonra İQ-i (immun qabiliyyəti) daha da enir.\nMövzunun aktuallığını nəzərə alıb pediatr Vaqif Qarayevlə əlaqə saxladıq və həkim mülahizələrində tibbə əsaslandığını bildirdi:\n— Mən “uşaqlar oruc tutmasın” deyəndə, dindarlar hücuma keçir. Hətta məni söyürlər. Mənim üçün fərqi yoxdur, dindarın uşağıdır, ya qeyrisinin. Mənim üçün əsas təbabətin yanaşmasıdır. Təbabətsə bunu deyir:\n— Uşaqlar üçün vacib olan düzgün qidalanma və keyfiyyətli qidalanmadır. Son vaxtlar mədə-bağırsaq problemi olmayan uşaq yoxdur. Bunun tibbi səbəbləri də var, amma bunlar kütləvi deyil. Düzgün qidalanma nədir; uşağın rejimlə qidalanması. Keyfiyyətli qida isə uşaq orqanizmi üçün vacib olan zülallar, yağlar, karbohidratlardır. Düzgün qidalanmamaya görə valideyn günahkardır. Dəfələrlə demişəm, uşağını müayinəyə gətirən analara da deyirəm; qazlı, rəngli içkilər, çipslər, fəst-fudlar, aşırı şirniyyat uşaq orqanizmi üçün ziyanlıdır. Bunlar uşaq orqanizminə ziyan vurur. Avropada fəst-fud yeməkləri qadağan olunub.\nÇünki bu qidaların müalicəyə tabe olmayan onkoloji xəstəliklər yaratdığı sübut edilib. Amma bizim valideynlər nə edir? Uşaqları da yanlarına salıb kafeyə aparır, qarşısına fəst-fud, qızardılmış kartof alıb qoyur. Qızardılmış kartofu sevməyən insan tapılmaz. Amma bunu niyə evdə bişirmirlər? Konkret ünvanlarda müştərilərə təklif olunan qızardılmış kartoflara zərərli inqridiyentlər əlavə edilir. Onkoloji xəstəlikləri yaradan da məhz bu inqridiyentlər – qida əlavələridir. Uşaq gün ərzində bir neçə dəfə qidalanmalıdır. İl boyu mütləq meyvə-tərəvəz və ət yeməkləri olmalıdır. Uşaq orqanizmi inkişaf mərhələsindədir.\nBöyümə prosesi gedir. Siz onu gün ərzində, saatlarla ac saxlamaqla inkişaf prosesini ləngidirsiniz, mədə-bağırsaq pozğunluğu yaranır, beyin normal qidalanmır və rəy yazan “fb” dostu kimi geridönməz dəyişikliklər yaradır. Nədir geridönməz dəyişikliklər? Buna beynin ac qalması da deyilir. Beyin davamlı olaraq ac qalırsa, əlbəttə, ağır nəticələri olacaq. Beyin daim qidalanmalıdır. Zülal, qlükoza və şəkərlə. Təbii ki, burada söhbət süni, qida əlavəli şəkərdən getmir. Əsl şəkərdən gedir. Beyin bu qidaları almadıqda arterial təzyiq düşür, ürək zəifləyir, bu da uşaqda baş ağrısı, yorğunluq, süstlük, yuxuya meyillilik yaradır. Beynin ac qalması davamlıdırsa, artıq ürək-damar sistemi xəstəliklərinə gətirib çıxaracaq. Valideynlər də görür ki, uşaq yorğundur, çox yatmaq istəyir, süstlük var və sairə. Mənə müraciət edən valideynlər bu əlamətləri sadalayanda, ehtimallarını soruşuram ki, sizcə bu nədəndi? Deyirlər, uşaq oruc tutub. Bəlkə ona görə yorğundu, başı ağrıyır. Bəli, əksər hallarda məhz buna görədir.\nMədə-bağırsaq sistemi də pozulur, çünki gün ərzində, saatlarla mədə heç nə qəbul etmir, lakin axşam saatlarında, yəni iftar vaxtı mədə birdən-birə yüklənir. Uşaq orqanizmi zəif və formalaşma dövründə olduğu üçün mədə qəbul etdiyi qidanı həzm edə bilmir. Nəticədə həzm sistemi pozulur, bağırsaqlar da yaxşı işləmir. Təsəvvür edək, uşaq məktəblidir, bir tərəfdən məktəbin dərs yükü, bir tərəfdən repetitor yanına getməyin yükü. İndi mən soruşuram, onsuz da ağır yük altında olan uşaq bir də ac qalmaq yükünü daşıya bilərmi? Mən belə deyəndə, dindar kəsim inciyir. İnciməsinlər, mən dinsiz deyiləm. Sadəcə, oruc tutmağın uşaqlar üçün ziyanlı olduğunu anlatmağa çalışıram və bu mənim şəxsi fikrim deyil, bunu elm, təbabət deyir. Böyüyən orqanizm heç nədən korluq çəkməməlidir. Lazımi qidaları vaxtında və ölçüsündə qəbul etməlidir.\nV.Qarayev hətta həkimlər arasında da fikir ayrılığı yarandığını bildirdi:\n— O gün bir həkimlə bu mövzuda mübahisəmiz yarandı. Təsdiq etməyə çalışırdı ki, oruc tutmaq orqanizm üçün faydalıdır. Mən bu savadlı həkimə başa sala bilmirdim ki, söhbət uşaq orqanizmindən gedir. Bəli, artıq formalaşmış orqanizmin oruc tutması xeyirlidir, amma məsələ uşaq orqanizmidirsə, oruc tutmaq ziyanlıdır.\nHəkim bu məsələdə valideynlərin günahkar olduğunu da dedi:\n— 6 yaşında uşağı gətirirlər, səhhət problemləri ilə. Yüzdəyüz bilirsən ki, oruc tutmağa məcbur ediblər. Valideyn də deyir ki, uşaq özü istəyir, oruc tutsun. Mən də cavabında deyirəm ki, uşaq çox şey istəyir, hamısını yerinə yetirirsiniz? Uşaq nə bilir ac qalsa nə olacaq? Özü istəmir e, siz məcbur edirsiniz. Lap tutalım, uşaq özü istəsə belə, valideyn qarşısını almalıdır, orqanizmdə formalaşma başa çatanadək, orqanizm möhkəmlənənədək. Mən məsələyə sırf tibbi baxımdan yanaşıram.


Vaxtında istəməsini bilənə hər şey vaxtında gəlir » Qadınla.Com - Qadınlar Birİncidir!\nTarix: 29-04-2015, 14:30\nDəmiri dəmirlə döydülər, Biri isti idi, biri soyuq idi. İnsanı insanla qırdılar, Biri ac idi, biri tox idi... Qan və sümük bütün insanlarda mövcuddur. Fərqli olan ürək və niyyətdir... Müəllim şam kimidir, özü yanıb tükənərkən ətrafını işıqlandırar. İnsanlar sevdiyi şeyləri məhv etməyə, sonra da məhv etdiyi şeyləri yenidən sevməyə və dəyər verməyə meyllidirlər... Mən insanları nə irq, nə sinif, nə də dininə görə mühakimə edirəm. Tək əhəmiyyət verdiyim şey insanın insan olmasıdır və bu mənim üçün kifayətdir. Sevgilər bitki adları ilə başlayıb heyvan adları ilə qurtarırlar.\nHeç kəsə düşmən evində yaşmağı arzulamıram heç düşmənimə də... Mən inqilab görmüş və bunun nəticəsində ailəmi itirmiş, müharibə yaşamış biriyəm. Amma məni adi bir sevgi hekayəsi sındırdı... Başqasının səhvinə dözsək də, öz səhvimizə qarşı amansız olmalıyıq. Sizə hücum edən düşmənlərdən qorxmayın. Sizə yaltaqlanan dostlarınızdan qorxun.\nİnsanların ən böyük dostu, çətinliklərdir. Çünki, insanları qarşılaşdıqları çətinliklər qüvvətləndirir. Bir "sağ ol"a sığdırdı məni, yerə göyə sığdıra bilmədiyim.\nİnsan nə qədər böyük ruhlu olsa eşqi o qədər dərin bir şəkildə duyar. Vaxtında istəməsini bilənə hər şey vaxtında gəlir. Hər ötən dəqiqə həyatını dəyişmək üçün bir şansdır.\nƏn çox xoşumuza gələn insan özümüzə bənzətdiyimiz insandır. loading... 0\nMenali sozlerdi hamisi xosuma geldi\nQan və sümük bütün insanlarda mövcuddur. Fərqliolan ürək və niyyətdir...dogrudu urek yoxsa cansiz kimisen demekdir\nMən insanları nə irq, nə sinif, nə də dininə görə mühakimə edirəm. Tək əhəmiyyət verdiyim şey insanın insan olmasıdır və bu mənim üçün kifayətdir. men de bele fikirlesirem. insanlari sinfilerine, dinine, irlqerine ve s. gore ferqlendirmirem. esas odur ki "insan" olsunlar\n30 aprel 2015 13:34\nSəbr edənin hər şey ayağına gələr\nSizə hücum edən düşmənlərdən qorxmayın. Sizə yaltaqlanan dostlarınızdan qorxun.doğrudu dost insanı düşməndən də pis vurur hər biri gözəl cümlələrdi Təşəkkür\nAyyy cox super sozlerdi,aydaaaa cox xowum qeldi,atdim secilmiwlere,twk.\n29 aprel 2015 16:09\nbutun cumleler afarizimler gozeldi cox xosuma geldi\nAğlın varsa, gücə, qızıla, nüfuza tabe olma! Qoy sənə rəhbərlik edən ancaq təmiz vicdanın olsun.Cox beyendim bunu.Her bir cumlesinde gozel menalar var.Tsk.\nGözel sözlerdi. Teşekkürler. Esas da müelimin şama benzedilmesini oxuyanda kövreldim.\nSon cumleni cox beyendim mende ozume benzeyen insanlari cox sevirem\n29 aprel 2015 15:03\nMən insanları nə irq, nə sinif, nə də dininə görə mühakimə edirəm. Tək əhəmiyyət verdiyim şey insanın insan olmasıdır və bu mənim üçün kifayətdir. Ağlın varsa, gücə, qızıla, nüfuza tabe olma! Qoy sənə rəhbərlik edən ancaq təmiz vicdanın olsun.Bu iki cümləni daha çox bəyəndim təşəkkür.\nay ne gozel sozlerdi bular axrincilar vapse xosuma geldi


2022-Cİ İL 8 MART BAYRAMI VƏ GÜNEY ƏDƏBİYYATINDA QADIN PROBLEMİ – Azərbaycan Ruznaməsi\n2022-Cİ İL 8 MART BAYRAMI VƏ GÜNEY ƏDƏBİYYATINDA QADIN PROBLEMİ\nAzərbaycan Demokrat Firqəsinin təşkilatçılığı ilə 8 mart 2022-ci ildə Clubhouse vasitəsilə “8 Mart bayramı və Güney Azərbaycan ədəbiyyatında qadın problem” adlı konfrans baş tutdu. Tədbir Təbriz vaxtı ilə saat 19:30-da başlayaraq 3 saat davam etdi. Konfrans Azərbaycan Demokrat Firqəsinin adminləri Rəhim Şahbazi, Aidə Əmir Haşımi, Səriyə Ərdəbilli, İsmayıl Xosrovşahlı, Azərbaycan Demokrat Firqəsinin sədri Rəhim Hüseynzadə və Azərbaycan Demokrat Firqəsinin Beynəlxalq əlaqələr məsulu Abdulla Əmir Haşimi Cavanşirin başçılığı ilə işinə başladı.\nÖncə Azərbaycan Milli Hökumətinin milli himni səsləndi. Sonra otağın məruzəçisi tanınmış tədqiqatçı-alim Pərvanə Məmmədli mikrofona dəvət edildi. Onun məruzəsindən öncə otağın aparıcısı Aida Əmir Haşıminin vasitəsilə Pərvanə xanımın biroqrafiyası iştirakçıların nəzərinə çatdırıldı. Eyni zamanda Pərvanə xanımın AMEA-nın dosenti vəzifəsində çox dəyərli elmi və tədqiqati işlərindən danışıldı. Onun Güney Azərbaycanın demokratik ədəbiyyatının dəyərli uzmanlarından biri kimi əsərlərinə işarə edildi. Həmçinin məruzəçinin bir sıra ölkələrdə Güney ədəbiyyatı və qadın hüquqları barədə dəyərli işləri iştirakçıların nəzərinə çatdırıldı.\nSonra Pərvanə xanım məruzəsində öz dəyərli, dolğun çıxışında qısaca olaraq 8 Mart bayramının tarixçəsinə işarə etdi. Əsas söhbətini Güney Azərbaycanda və umumiyyətlə bütöv Azərbaycan coğrafiyasında qadına verilən dəyər, hörmət, izzət və onların hüquqi bazasına toxunaraq, 115 il öncə Məşrutə Hərakatında qadınların mübarizə hüquqlarından müxtəlif ədəbiyyat mənbələrində dərc edilən qaynaqlarından sitat gətirdi. O, azərbaycanlıların qadınlara xüsusi diqqət yetirilməsindən söhbət açdı.\nDoktor Pərvanə Məmmədli düzgün olaraq söhbətlərində ifratçı feminizmlə qadın hüquqları arasında fərq qoyaraq, qadın-kişi arasında ayrıseçkiliyi aradan qaldırmaq üçün hüquqi bərabərliyi təkid etdi.\nMəruzəsinin ardında Güney Azərbaycan ədəbiyyatında bir neçə qadın fəalının, yazıçısının, şairinin öz ictimai, mədəni, məişəti həyatlarını əks edən yazılara işarə etdi. Cavablar konfrans iştirakçılarının xüsusi maraqları ilə qarşılandı. O, Pərvin Etisami, Zöhrə Vəfai və başqalarından statlar gətirərək, Güneydə qadın hüquqlarının kobudcasına pozulamasının nümunəvi xarakter daşımasını qeyd etdi. Misal çəkdi ki, Zöhrə Vəfainin yazısında bir ananın qız övladına yazdığı məktubda nisgilli taleyi yaşamağa məcbur olduğundan qızından üzr istədiyini dilə gətirir.\nDoktor Pərvanənin dərindən Cənubda qadın hüquqlarının pozulduğu səbəblərlə tanış olduğu məruzədə xüsusi diqqəti çəkdi. Qadın kişinin yarımı və ya dörddən biri hesab edilməsi, doğduğu övladlarına sahib ola bilməməsi, yüksək ictimai vəzifələrdən məhrum olunması, bunun daim aşılanması və sairə təhqiredici məqamlar, Cənubi Azərbaycanda yaşayan qadınların gündəlik taleyinə çevrilməsi və eyni zamanda qara taleyə qarşı aparılan mübarizənin onların gündən-günə sıx birləşmələrinin güclənməsi barədə faktları tədbir iştirakçılarının düşüncələrinə cavab verirdi.\nBir saatlıq məruzənin mətnini Azərbaycan Demokrat Firqəsinin saytından dinləyə bilərsiz.\nKonfransın gedişatında Səriyə Ərdəbilli bir neçə dəfə, Güney Azərbaycan qadının taleyi və tarixi barədə söhbət etdi. O, Azərbaycan Demokrat Firqəsinin Mərkəzi Komitəsinin üzvü kimi müasir dünyada qadın hərəkatının müxtəlif ölkələrdə cərəyanından nümunələr gətirərək, Beynəlxalq Qadınlar Günü, 8 Mart barədə dolğun faktlar ortaya qoydu. Eyni zamanda Səriyə xanım çıxışlarında Məşrutə Hərəkatında, Şeyx Məhəmməd Xiyabani dövründə fəaliyyət göstərən qəhrəman qadınlardan və onlara dəstək verən maarifpərvər kişilərdən ad çəkdi. Eyni zamanda o, Rza şah dövründə qadınlara eybəcər modernləşdirmədən, onları köləliyə tərəf sürükləməsindən və öz asmiliasiya siyasətində vasitə kimi istifadə etməsindən danışdı. Həmçinin Səriyə xanım, Milli Hökumət dövründə qadınlara aid böyük inkişaf şəraiti yaradılmasından, qadınların səsvermə hüquqlarından, müxtəlif dövlət orqanlarında yüksək vəzifələrdə çalışmasından, Güney Azərbaycan sərasərində milli eitim almaqla milli şüurun genişlənməsindən, uşaqları sağlam, bilikli, cəmiyyət üçün dəyərli şəxsiyyətlər kimi böyütmələrindən və digər cəhətlər barədə söz açdı.\nKonfarnsın gedişatında Aida Əmir Haşimi ilə tədbir iştirakçıları arasında geniş sual-cavablara imkan yaratdı. O, bir xanım olaraq, öz mübarizə yolundan epizodlar danışdı.\nTədbirin gedişatında iştirakçılar xanımlara çıxışları zamanı 8 Mart Qadınlar Bayramı münasibətilə müxtəlif komentlərlə təbriklərini çatdırdılar.\n3 saatdan artıq gedən konfrans Cavanşir Abdulla Əmir Haşiminin yekun sözü ilə başa çatdı. O, Milli Hökumət dövründə Baş Nazir Seyid Cəfər Pişəvərinin “Daneşsəra” salonunda çıxışının müxtəlif məqamlarını xatırlatdı. Milli Hökumətin qadın-kişi bərabərliyi və ortada olan ayrıseçkiliyi aradan qaldırmaq, qadın hüquqlarına işdə, evdə, təhsildə, həyatın bütün mədəni- siyasi, iqtisadi sahələrində riayət olunmasına, ölkənin milli azadlığının möhkəmlənməsinə yönələn səylərindən danışdı.\nMilli Hökumətin himni ilə başlayan konfrans Azərbaycanın dövlət himni ilə başa çatdı.\nRaportu hazırlayan: Beyrək.\nRUS SÜLHMƏRAMLILARI QARABAĞI TƏRK EDİR